ตึงเครียด! ทนายอานนท์ โพสต์ภาพ รถเมล์จอดขวาง-ตำรวจตรึงกำลัง ควบคุมพื้นที่ จับตาสลายชุมนุม
ตึงเครียด! ทนายอานนท์ โพสต์ภาพ รถเมล์จอดขวาง-ตำรวจตรึงกำลัง ควบคุมพื้นที่ จับตาสลายชุมนุม
ตึงเครียด! ทนายอานนท์ โพสต์ภาพ รถเมล์จอดขวาง-ตำรวจตรึงกำลัง ควบคุมพื้นที่ จับตาสลายชุมนุม
20 ก.ย. 2563

ทนายอานนท์ นำภา แกนนำกิจกรรมการชุมนุม “19 กันยา ทวงคืนอำนาจราษฎร” ได้โพสต์เฟซบุ๊ก เป็นภาพรถเมล์ที่จอดขวางถนนอยู่หลายคัน พร้อมข้อความแจ้งว่า
“ตอนนี้ 01.00 น. มีการเอารถเมล์มาขวางถนนตรงข้างกระทรวงกลาโหม คาดจะสลายการชุมนุมก่อนสว่าง”

ตามด้วยข้อความถัดมา ระบุ “01.10 น. ตำรวจเริ่มเติมกำลังเข้ามาแล้ว” พร้อมภาพของกลุ่มเจ้าหน้าที่ตำรวจรวมตัวกันเป็นจำนวนมาก ขณะเดียวกันยังได้นำแชทภาพรถควบคุมผู้ต้องหา ที่มีการพูดคุยกันว่า รถควบคุมผู้ต้องหา 8-9 คัน เพิ่งผ่านหน้าปากคลองตลาดไป กำลังไปที่ชุมนุม

ขณะที่ล่าสุด ในโลกทวิตเตอร์มีการแชร์ภาพเจ้าหน้าที่ตำรวจนำรั้วลวดหนามมากั้นล้อมรอบบริเวณพื้นที่ชุมนุม
ทั้งนี้ การชุมนุมกลุ่มแนวร่วมธรรมศาสตร์และการชุมนุม ภายใต้ชื่อกิจกรรม “19 กันยา ทวงอำนาจคืนราษฎร” ภายหลังเสร็จสิ้นการปราศรัยของแกนนำ ยังคงมีกลุ่มผู้ชุมนุมบางส่วน กางเต้นท์พักค้างคืน เพื่อรอเคลื่อนขบวนไปยังทำเนียบรัฐบาลในเวลา 8 โมงเช้าวันนี้ (20 ก.ย.) รวมถึงจะมีกิจกรรมปักหมุดคณะราษฎร หมุดที่ 2 ทำจากทองเหลือง ขนาด 11 นิ้ว